
                                                                                ቀን 27/07/2013 ዓ.ም

ለ                                                                      መሠረተ ክርስቶስ አጥቢያ 
                    የእግዚአብሔር ምህረትና ቸርነት ይብዛላችሁ 
ጉዳዩ፡- የኮቪድ 19 ወቅታዊ ሁኔታን በተመለከተ ሊደረጉ የሚገባቸዉ ጥንቃቄዎችን ስለማሳሰብ 
   የናዝሬት ክልል መሠረተ ክርስቶስ የክልሉ አስተዳደር መሪዎች ጉባኤ በመጋቢት 25/2013 ዓ.ም ባካሄደዉ ስብሰባ በወቅቱ ያለዉን የአገራችንን የኮቪድ 19 ሥርጭት አሁን ያለበትን ሁኔታና ከመንግስት እየተሰጠ ያለዉን ማስጠንቀቅያ እና ብዙዎች የቤተ ክርስቲያን መሪዎችና አገልጋዮች ፣ መዕመናን በዚህ ህመም በመጠቃት እየሞቱ ፣ እየተቸገሩ እንዳሉ ፣ ሥርጭቱም በከፍተኛ ሁኔታ እየተዛመተ እንዳለ በስፋት በመመልከት ከዚህ በታች ያሉትን ጥንቃቄዎች እንዲደረጉ እናሳስባለን 
1 . መንግሥት ያወጣዉን ፕሮቶኮል መሠረት ያለዉ አገልግሎት መስጠት 
· እጅን መታጠብ ወይም ሳንታይዝ ማድረግ 
· ርቀትን መጠበቅ
· ማስክ ማድረግ 
· የምንገለገልባቸዉን ጸሎት ቤት ፣ ማሥተማሪያ ክፍሎች ፣ ቢሮዎች ፣ ወንበሮች ፣ ወዘተ የማጽዳት ሥራ መሥራት
2 . ተጎዳኝ ህመም ያለበቸዉና ተጋላጭ የሚሆኑ ወገኖች በከፍተኛ ጥንቃቄ ማገልገልና መገልገል እንዲችሉ ሁኔታዎችን ማመቻቸት 
3 . ከማይክ አጠቃቀም ጋር በተያያዘ ከፍተኛ ጥንቃቄ እንዲደረግ ካልተቻለ በድምጽ ብቻ የሚገለገልበትን ሁኔታ ማመቻቸት 
4 . ኪቦርድና ድምጽ መሣሪያ አከባቢ በጥንቃቄ እንዲሠራ አንድ ሰዉ የሚሠራበትን ሁኔታ ቢመቻች 
5 . ኮንፍራንሶች ፣ መነቃቂያዎች ፣ ልዩ ፕሮግራሞች ፣ ሪትሪት/የጋራ ጉብኝቶች ፣ ሁኔታዎች እስኪስተካከሉ ቢቆሙ
6 . በጸሎት ቤት ግቢና አከባቢ ሁሉ ጥንቃቄ እንዲደረግ የሚያመለከት ጽሑፍ ቢለጠፍ  
7 . ጥበቃዎችና ዲያቆናት በቁጥር አንድ የተጠቀሱትን ሃሳቦች ሳያሞሉ ወደ ጸሎት ቤት እንዳይገቡ ክትትል እንዲያደርጉ
8 . ድንገት በሽታዉ ከፍቶ ጸሎት ቤት ሊዘጋ ቢችልስ የሚል ቅድመ ዝግጅት ማድረጉ በጣም ወሳኝ ስለሆነ እስትራቴጂካል ፕላን የመቅረጽ ሥራ ቢሠራ 
9 . እጅ በመጫን የሚደረጉ አገልግሎቶች ከተቻለ ባይደረጉ የግድ ከሆነ ግን በከፍተኛ ጥንቃቄ እንዲደረግ 
  ከላይ የተጠቀሱትን ሀሳቦች እና አጥቢያዋ ያለዉን አዉዳዊ ሁኔታ በማየት አመቺ ሁኔታዎችን እንድታመቻች እያልን በተለይ የሽማግሌዎች ጉባኤና አገልጋዮች ፣ ዘርፎች ፣ ይህንን ሃላፊነት በአስቸኮይ ወደ ተግባራዊ እንዲያደርጉ እናሳስባለን ፡፡ 
	ጌታ ይባርካችሁ
